Publication: Magyar Közlöny
Issue: MK-2003-156 (Year: 2003, Number: 156)
Era: 1990-2004
Section: szóló 20/1984. (XII. 21.) KM rendelet.
Paragraph Index: 331

szóló 20/1984. (XII. 21.) KM rendelet. 6 1. és 2. lábjegyzet. Vasúti átjáró a vasúti pálya túlemelés átmeneti szakaszában nem létesíthetõ. Túlemelésben fekvõ vasúti pálya esetén a vasúti átjáróban az út lejtése a vágány túlemelésének feleljen meg. Ha a vasúti átjáró több vágányon vezet át, akkor a sínek felsõ érintõje — az út tengelyének irányában — egy síkban legyen. Vasúti átjárónál az út függõleges lekerekítõ ívét helyettesítõ sokszög elsõ töréspontja a vágánytengelytõl legalább 2,0 m-re legyen. A vasúti átjáróban, a vasúti szabadon tartandó tér határához csatlakozó útszakaszon a vízszintes ívsugár legalább 15,0 m, a függõleges lekerekítõ sugár legalább 50,0 m legyen. Kitérõ mellett vagy kitérõn áthaladó vasúti átjáró létesítése esetén az alábbiak a mértékadók: — a vasúti átjáró széle a kitérõ elejétõl vagy végétõl legalább 10,0 m-re, indokolt esetben 5,0 m-re, iparvágánynál és keskeny nyomtávolságú vasútnál legalább 3,0 m-re legyen, — kitérõn a vasúti átjáró csak akkor vezethetõ át, ha a vasúti vágányon az engedélyezett sebesség 20 km/h-nál nem nagyobb és típusa alapján a kitérõ érintett szakasza bekövezésre vagy közúti burkolat kialakítására alkalmas. A vasúti átjáróban és ahhoz csatlakozóan az úttest hasznos szélessége — a vágánytengelytõl 30,0-30,0 m távolságig — legalább 6,0 m széles legyen, de nem lehet keskenyebb, mint a csatlakozó útszakasz. A keresztezõdést és az utat, a szélsõ vágány tengelyétõl legalább 8,0-8,0 m, kerékpárút és járda esetében 4,0-4,0 m távolságig, szilárd burkolattal kell ellátni. Ennek fenntartása a vasúti pálya üzemeltetõjének feladata. A vasúti átjáróknál a csatlakozó útburkolat fenntartása 8,0-8,0 m, kerékpár- és gyalogutaknál 4,0-4,0 m hosszban a vasúti pálya üzemeltetõjének a feladata. Üzemen belüli út a vágányt legalább 3,5 m hasznos szélességgel keresztezze. A vasúti átjáróban a nyomcsatorna szélességét a vasúti felépítményre vonatkozó utasítás szerint kell meghatározni. Ha az út felsõvezetékkel ellátott pályát keresztez, és a munkavezeték az elõírt magasságot nem éri el, akkor a vasúti átjáró elé védõkaput kell helyezni. A védõkapu alsó élének magassága a sínkorona-, illetve az útszinttõl mérve a következõképpen alakítandó ki: Felsõvezeték feszültsége Ha a munkavezeték magassága sínkoronaszint felett (m) 5,80 5,60 5,40 5,20 5,00 4,85 25 000 V 4,20 4,00 3,80 3,60 3,40 * 1100 V — 4,20 4,00 3,80 3,60 3,40 1500 V — 4,20 4,00 3,80 3,60 3,40 Megjegyzés: * = nem fordul elõ — = nem kell védõkapu 2003/156. szám Trolibusz és közúti villamos vasúti vonal felsõvezetéke országos közforgalmú vasút felsõvezetékét nem keresztezheti. Út- és vasút keresztezésének biztosítását, közútról a szabad rálátást a jogszabályban elõírt módon kell megoldani. Vonóvezeték vagy kábelcsatorna és út keresztezésénél legalább 0,20 m átmérõjû védõcsövet kell alkalmazni, melyet az út padkája alatt is át kell vezetni. A védõcsõ teteje és az út pályaszintje között legalább 0,40 m takarás kötelezõ. Útnak nem minõsülõ, de jármûforgalmat is lebonyolító terület vágányt keresztezõ bejárati szakaszát legfeljebb 40 km/h sebességre engedélyezett vasúti forgalom esetén szabad létesíteni. Önállóan létesített gyalogút, kerékpárút a vágányt 60˚-nál kisebb szögben nem keresztezheti. A vasúti átjáró mellett történõ elhelyezés esetén azzal párhuzamos is lehet. Gyalogos vasúti átkelõhely szélessége egyezzék meg a csatlakozó gyalogút, illetve járda szélességével, de 1,50 m-nél keskenyebb nem lehet. A gyalogos átkelõhelyet a sínek között és a vágánytengelytõl mindkét irányban legalább 6,0 m hosszban, burkolattal kell ellátni. A vágány melletti burkolat csak lejtõs kialakítású lehet. Lépcsõ elhelyezését a hatóság csak kivételes esetben engedélyezheti.. Közút mellett szintkülönbséggel (kiemelt szegéllyel) épített járda átvezetésénél a vasút szabadon tartandó tere határáig a járda és a kiemelt szegély szintkülönbségét meg kell szüntetni. Az átvezetésben a kiemelt szegély vonalát záróvonal felfestésével kell megjelölni. A gyalogos vasúti átkelõhely széle az úttest szélétõl legalább 0,50 m-re legyen. A gyalogos vasúti átkelõhelynél terelõkorlátot kell létesíteni, vagy az átjárót biztosítani kell. A terelõkorlát kialakítása olyan legyen, hogy az azon áthaladó gyalogos mindkét irányban a vasúti forgalommal szemben kényszerüljön közlekedni. A terelõkorlátok között kerekesszékkel is lehessen közlekedni. 1.3.2.2. Közúti felüljáró, vasúti aluljáró Felüljáró alatt a vasút részére szükséges teret szabadon kell tartani. A felüljáró nyílásméretének a megállapításánál gondoskodni kell a vasúti jelzõkre való rálátásról. A vasúti vágányok mellett vagy azok között létesített alátámasztó oszlopoknál — ha a vágánytengely és az oszlop belsõ éle közti távolság 3,5 m-nél kisebb, és az oszlop mellett nincs kiemelt szegély vagy magasperon — terelõelemet kell elhelyezni a sínek külsõ vagy belsõ oldalán. Közúti felüljáró pályaszerkezetének kialakítása úgy történjék, hogy a vasútra arról szennyezõdés ne juthasson. A felüljáró kialakításánál a jármûvek leesési veszélyének csökkentésérõl a vasúti pálya megfelelõ védelme érdekében gondoskodni kell. A vasúti vágányok feletti zónában és a szélsõ vágányok tengelyétõl legalább 10,0-10,0 m hosszban kettõs vezetõ korlátot kell elhelyezni. A villamosított vasúti vágány felett a felsõvezeték közvetlen vagy közvetett érintésének megakadályozására védõberendezést kell létesíteni. Az oldalvédelem hossza a mûtárgy alatti legszélsõ felsõvezeték nyomvonalától legalább 2,0 m-nél kezdõdjön. Járda átvezetése esetén annak burkolata hézagmentes legyen. Egymással párhuzamos (legfeljebb 1,0 m távolságra) haladó hidak közötti területet a vasúti vágányok és a feszültség alatt álló vezetékek fölött le kell fedni. 1.3.2.3. Közúti aluljáró, vasúti felüljáró A vasút alatt közúti aluljáró általában akkor helyezhetõ el, ha a vasút magassági vonalvezetésének megváltoztatása nélkül a közút kategóriájának megfelelõ ûrszelvény alakítható ki. A közút feletti vasúti felüljáró hídszerkezetének legalacsonyabb pontja a közút burkolatától számítva 5,50 m legyen. Az útügyi hatóság hozzájárulásával ennél alacsonyabb, de az utakra vonatkozó ûrszelvénynek megfelelõ felüljáró is kialakítható. Ilyen esetben a vasúti híd védelmérõl — figyelmeztetõ jelzéssel, védõkapu vagy ütközõgerenda elhelyezésével, szerkezeti megerõsítéssel vagy egyéb módon — gondoskodni kell. Az ütközõgerendát a várható erõhatásra, de legalább 500 kN vízszintes eltoló erõre és 250 kN függõleges emelõ erõre kell méretezni. A védõkapu és ütközõgerenda alsó éle 0,10 m-rel legyen alacsonyabb a felüljáró alsó élénél. A közúthoz tartozó védõkaput a vasúti felüljárótól olyan távolságra kell elhelyezni, hogy a korlátozott magasság észlelése esetén a közúti jármû képes legyen a híd elõtt megállni. A vasúti híd út melletti alátámasztó oszlopa védelmérõl — kiemelt szegéllyel, védõkorláttal vagy egyéb módon — gondoskodni kell. A kiemelt szegéllyel védett, a szegély szélétõl 2,0 m-en belül elhelyezett oszlopokat meg kell világítani. Vasúti hídnak az útburkolat szélétõl 10,0 m-en belül lévõ alátámasztó oszlopát — a védekezés módjától függetlenül — kötelezõen ütközõ erõre kell méretezni. Más elõírás hiányában az ütközõ erõ 1000 kN, támadáspontja az út pályaszintje felett 1,5 m. 1.3.2.4. Gyalogos alul- és felüljáró Gyalogos felüljáró alatt a vasút részére a szükséges teret szabadon kell tartani. Az utas alul- vagy felüljáró szélességét az utasforgalom alapján kell meghatározni. Az felüljáró fedett kialakítású legyen. Az alátámasztó oszlopok kiosztásánál törekedni kell arra, hogy az állomási vágányok közé ne kerüljenek, továbbá, hogy a szélsõ vágányok tengelyétõl mért távolság 3,5 m-nél kisebb ne legyen. A gyalogos alul- és felüljárót úgy kell kialakítani, hogy azokat a mozgáskorlátozottak akadálymentesen használhassák. Az aluljáró legkisebb szélessége 2,50 m, belmagassága 2,50 m, indokolt esetben 2,30 m lehet. 2003/156. szám A gyalogos alul- és felüljárók megfelelõ megvilágításáról gondoskodni kell. A nagy forgalmú utas-aluljárókban világítási üzemzavar esetére legalább „irányfény” tartalékvilágítás szükséges. A vasúti peronra felvezetõ lépcsõ vagy rámpa felett perontetõt kell elhelyezni. A közlekedési pályák melletti lépcsõlejárókat, lejárórámpákat felcsapódó víz, por és elsodort kavics ellen tömör korláttal kell védeni. Az utas-aluljáró lépcsõs vagy rámpás lejárójának mindkét oldalán, a lejáró teljes hosszán fogódzkodót kell elhelyezni. A vasúti pálya gyalogos felüljáróján villamos felsõvezetéki létesítmény közvetlen vagy közvetett megérintésének megakadályozására védõberendezéseket (alsó, oldalsó és felsõ) kell kialakítani. Villamosított vágányok felett az áthidaló szerkezetek járdáinak teljesen hézagmenteseknek kell lenniük. Az oldalvédelem hossza legalább 2,0 m-rel haladja meg a legszélsõ villamosított vágány feletti, illetve a gyalogos felüljáró alatt vezetett feszültség alatt levõ felsõvezeték nyomvonalát. A gyalogos felüljáró felett 4 m-nél nem magasabban vezetett, feszültség alatt levõ vezeték vonalában felsõ védelmet kell kialakítani. A gyalogos felüljáró vágány melletti oszlopának védelmérõl az 1.3.2.2. pont szerint kell gondoskodni. 1.3.2.5. Vasút megközelítése közúttal, védõsáv létrehozása Egymást megközelítõ vasút és közút esetén biztonsági okokból a vágánytengely és az útburkolat széle között védõsávot kell létrehozni. Ennek megfelelõen: — ha az út szintje a vasút sínkorona szintjéhez viszonyítva —1,5 m és + 4,5 m között van, és a vasúti pálya v = 60 km/h-nál nagyobb sebességre alkalmas, akkor a védõsáv kötelezõ szélessége legalább 20,0 m; — ennél nagyobb szintkülönbség esetén, ha az út felül van, az alsó szinten a vágánytengely és a talpvonal között 10,0 m, ha a vasút van felül, az út szintjén az útburkolat széle és a talpvonal között 15,0 m szélességben közel vízszintesen kell a földmûvet kialakítani. Az elõbbi védõsávok szélessége a szintbeli keresztezések és környékük kivételével csökkenthetõ, ha megfelelõ védõszerkezetet helyeznek el. — A v = 60 km/h vagy ennél kisebb sebességre tervezett vasúti pálya mellett a védõsáv 7,50 m széles, belterületen — helyszûke esetén — az útpadka (járda) széle az elsodrási határon kívül legalább 1,00 m széles lehet. Az út menti védõsávban a vasúti átjárókhoz tervezett félreálló és menekítõ sáv, valamint parkoló elhelyezhetõ. A közúti forgalomnak a vasúti közlekedést zavaró fényeit árnyékolni kell. A zavarás tényét a vasút üzemeltetõje határozza meg. Vasúti pálya mellett fekvõ — a vasút üzemi útjainak kivételével — gyalogút, járda, kerékpárút vágány felõli széle a vágánytengelytõl legalább 4 m + a vágányra engedélyezett sebesség méterben kifejezett századrésze legyen. Ha ez a távolság nem tartható, a gyalogút, a járda, a kerékpárút és a vasút közé korlátot, kerítést kell elhelyezni. 1.3.3. Vasút keresztezése és megközelítése más vasúttal Vasutak nyíltvonali pályái egymással, vagy más vasúttal szintben nem keresztezhetõk. Vasutak külön szintû keresztezésénél a vasút részére szabadon tartandó tér méreteit a keresztezett vasútra vonatkozó elõírások szerint kell figyelembe venni. A keresztezési mûtárgy méreteinek megállapításánál a vasúti jelzõkre való rálátás lehetõségére is tekintettel kell lenni. A vasúti vágányok mellett vagy azok között elhelyezendõ tartóoszlopok védelmérõl, ha a vágánytengely és az oszlop vágány felõli éle közötti távolság 3,50 m-nél kisebb, terelõelem (terelõsín) elhelyezésével gondoskodni kell. Vasutak egymást nyílt vonalon oly mértékben közelíthetik meg, hogy az ûrszelvényre, a szabadon tartandó terekre és vágánytengely-távolságokra vonatkozó elõírások megtarthatók legyenek. Fonódott vágány csak különösen indokolt esetben engedhetõ meg. A vasutak közösen használt vágányain mindkét vasútra vonatkozó ûrszelvényt kell kialakítani. 1.3.4. Vasút keresztezése és megközelítése szállítópályával A keresztezés kialakításánál a vasutak részére a keresztezett vasútra elõírt szabadon tartandó teret kell biztosítani. Szállítópálya — kötélpálya, függõ sínpálya, szalagpálya stb. — vasút feletti átvezetésénél a vasút védelmérõl gondoskodni kell. Személyforgalmú vágányt kötél- és függõ sínpálya esetén védõhíddal kell védeni. Csak teherforgalomra szolgáló vágány felett legalább védõháló alkalmazása szükséges. Magas vezetésû szállítószalag vasút felett történõ átvezetésénél személyforgalmú vágány esetében zárt szerkezetû szalaghidat kell építeni. A keresztezõ mûtárgy olyan megoldású legyen, hogy a szalagpálya keresztezésen kívüli elemeiben bekövetkezõ esetleges károsodás a keresztezési szakaszra ne terjedhessen ki. Zárt jármûves személyszállító kötélpálya alatt a védelem elhagyható. A szállítópálya tartóoszlopának védelmérõl az 1.3.3. pont szerint kell gondoskodni. A vasutat megközelítõ szállítópályát, ha annak üzemi sávja a vágánytengelyt 5,0 m-nél jobban megközelíti, a keresztezésre elõírtak szerint kell kialakítani. 1.3.5. Vasút és vízfolyás keresztezése és megközelítése A hídnyílások méreteinek és a hídszerkezet alsó élének (magasságának) meghatározása úgy történjék, hogy — a híd a mértékadó vízszint esetén ne okozzon olyan duzzasztást, illetve vízsebesség-növekedést, amely a meder jelentõs elváltozásához vezethet, — az úszó jég és az uszadék árvizet ne idézzen elõ és a hídszerkezetet ne veszélyeztesse. 2003/156. szám A hídnyílások méreteit és a hídszerkezet alsó élének magasságát a vízügyi szakhatóság elõírásai szerint kell meghatározni. A vasút alatti vízfolyás legmagasabb vízszintjét bármilyen létesítmény csak abban az esetben növelheti, ha a vízszintemelkedés a vasút biztonságát nem veszélyezteti. A hajóút feletti híd kialakításánál biztosítani kell a hajózási ûrszelvényt. A híd pillérei a hajók ütközését biztonságosan elviseljék. Vízfolyás, állóvíz medrének rézsûje a vasutat 10,0 m-nél jobban csak akkor közelítheti meg, ha a rézsû elmosás ellen védve van, és sem a vízfolyás, illetve állóvíz, sem a vasút fenntartásához út nem szükséges. Földmûvön vezetett vasút melletti vízfolyás vagy állóvíz duzzasztott vízszintje a vasút alatti talajvízszintet nem emelheti sínkorona-szint alatti 1,40 m-nél magasabbra. 1.3.6. Vasút keresztezése és megközelítése csõvezetékkel A vasúti pályát alul keresztezõ belsõ nyomású csõvezetéket védõcsõbe kell helyezni. A védõcsõ belsõ keresztmetszeti területe legalább kétszerese legyen a benne átvezetett haszoncsõ belsõ keresztmetszeti területének. A védõcsövet földnyomásra, valamint, ha a csõ felsõ pontja és a vasúti pályaszint közötti távolság (takarási magasság) a védõcsõ külsõ átmérõjének négyszeres értékénél kisebb, akkor vasúti terhelésre, továbbá ha a védõcsõ a haszoncsõ törése következtében túlnyomás alá kerülhet, akkor a vezetéknek megfelelõ belsõ nyomásra kell méretezni. A védõcsõ alsó vonalának vége a vágánytengelytõl mérve a biztonsági távolság határán vagy azon túl legyen. Töltésen lévõ pályánál a kiépített vagy tervezett rézsû lefelé meghosszabbított felület határán vagy azon kívül legyen, a biztonsági távolságnak megfelelõen. A biztonsági távolság (b) a következõ összefüggéssel állapítható meg: b = pdcf γ 2 + 3 [m] ahol p a csõvezeték üzemi nyomása [bar] d a csõvezeték névleges átmérõje [m] c a csõben szállított anyagjellemzõ tényezõ: A és B tûzveszélyességi osztályba tartozó anyagnál C tûzveszélyességi osztályba tartozó, valamint maró, mérgezõ, vagy 50 ˚C-nál melegebb anyagnál 1,5 D és E osztályba tartozó anyagnál f forgalmi tényezõ: forgalmi vágánynál iparvágánynál 0,8 csõvezetékes üzem iparvágányán 0,5 γ a csõvezeték biztonsági (megbízhatósági) tényezõje, külön elõírás hiányában 1,3 A b érték minimuma: vonatforgalmi vágánynál 5c iparvágánynál 4c csõvezetékes üzem iparvágányánál 3c Ahol a csõvezetékre b-nél nagyobb védõtávolság került megállapításra, ott azt kell figyelembe venni. Szénhidrogén szállítóvezeték védõcsövének takarási magassága legalább 2,00 m legyen. Nyomás alatt álló vezeték vasúti pálya alatti átvezetésénél a pálya egyik vagy mindkét oldalán — a következõkben foglaltak kivételével — elzárót kell alkalmazni. Az elzáró vagy elzárók a vasúti pálya mellett létesített aknában és aknán kívül is alkalmazhatók. Aknába telepített elzárókulcs szárát fel kell vezetni az aknafedélben hagyott nyílásig. A vasúti pálya mindkét oldalán akkor kell elzárót elhelyezni, ha a vezeték mindkét oldal felõl nyomás alá kerülhet. Az elzáróra vonatkozó elõírások nem kötelezõek az iparvágányoknál és a magasnyomású szénhidrogén-vezeték vágánykeresztezésénél, ha csõtörés, illetve nyomásesés esetére automatikusan üzembe lépõ elzáró rendszert építenek be. Az elzáró részére vagy a védõcsõben lévõ vezeték megfigyelésére szolgáló, vagy biztonsági okból szükséges aknát a védõcsõ végénél, de a töltésrézsû talpvonalától legalább 1,0 m-re, bevágásban az oldalárkon kívül kell elhelyezni. Szükség esetén a védõcsövet az aknáig meg kell hosszabbítani. Akna nélküli kialakításnál a védõcsõ egyik, vagy mindkét végénél törésjelzõt kell elhelyezni. A gravitációs — belsõ nyomás nélküli — csõvezeték vasúti pálya alatti szakaszát úgy kell méretezni mint a védõcsövet. A gravitációs csõvezeték belsõ átmérõje legalább 0,30 m legyen. A csõvezeték szivárgásmentességérõl gondoskodni kell. A vasúti pályát felül keresztezõ csõvezetéket tartószerkezetre kell helyezni, iparvágánynál 3,0 bar belsõ nyomásig önhordóként alakítható ki. Ez esetben a csõvezeték támaszköze 12,0 m-nél nagyobb nem lehet. Közforgalmú vasúti pálya és iparvágány felett 6,0 bar-nál nagyobb belsõ nyomású gázvezeték nem vezethetõ át. Közforgalmú vágány védelmére, ha a csõvezetékben 3,0 bar vagy ennél magasabb nyomású gõzt vagy bármilyen nyomású forró vizet, maró folyadékot vagy megengedett nyomású gázt szállítanak a csõvezetéknek a vasúti pálya feletti szakaszán, az említett biztonsági távolság határáig védõszerkezetet kell létesíteni. Gõzt vagy folyadékot szállító csõvezeték villamosított vasúti pálya feletti átvezetésénél a védõszerkezet zárt kialakítású legyen. A vizsgáló járdával kialakított csõtartó szerkezetet villamosított vasúti pálya esetén kell ellátni, a villamos felsõvezetéki létesítmény közvetlen vagy közvetett megérintésének megakadályozására védõberendezésekkel (alsó, oldalsó, felsõ) kell ellátni. 2003/156. szám Dízelvontatású vasúti pálya felett a csõvezeték vagy annak tartószerkezetének védelmére füstfogót kell elhelyezni, ami védõszerkezetként is kialakítható. A csõvezeték tartószerkezete vagy az önhordó csõvezeték alatt a vasút részére szabadon tartandó teret kell legalább biztosítani, figyelemmel a védõszerkezetre vagy a füstfogóra. A csõvezeték tartószerkezetének vagy az önhordó csõvezeték vágány melletti alátámasztó oszlopának védelmérõl az 1.3.3. pont szerint gondoskodni kell. Terepszint alatt vezetett csõvezeték a vasúti vágány tengelyét normál és széles nyomtávnál 2,25 m-nél, keskeny nyomtávnál 1,5 m-nél jobban nem közelítheti meg. A belsõ nyomású csõvezetéket töltésen lévõ vasúti pályánál, ha a csõvezeték a kiépített rézsûvonal alatt helyezkedik el, védõcsõbe kell helyezni. Terepszint felett vezetett csõvezeték a vasúti vágányt általában a vasútra elõírt szabadon tartandó tér vagy a vágány mellett kijelölt közlekedési tér határáig közelítheti meg. Belsõ nyomású csõvezetéknél, ha azt biztonsági távolságon belül helyezik el, a csõvezeték vasút felõli oldalán védõberendezést kell alkalmazni. A védõberendezés olyan legyen, hogy az esetleg meghibásodott vezetékbõl kiáramló anyag a védett területre ne juthasson. Vasúti közlekedésre szolgáló mûtárgyban (zártszelvényû aluljáró, alagút) és hídon tilos gázvezetéket átvezetni. Vasúti alagútban csak vasútüzemi csõvezetéket szabad létesíteni. A vasutat a szivárgó vizektõl védõ csõvezeték a vágánytengelytõl legalább 1,50 m-re helyezkedjen el. Alagútban lévõ folyóka a vágánytengelyben is kialakítható. Vasúti mûtárgy alapjához 4,0 m-nél közelebb földben lévõ, nyomás alatti csõvezetéket védõcsõbe kell helyezni. A védõcsövet a mûtárgy alapjának szélétõl legalább 5,0 méterrel túl kell vezetni, a végét nyomásálló módon le kell zárni, és mindkét végén törésjelzõvel kell kialakítani. Törésjelzõ helyett a védõcsõ egyik vagy mindkét végén akna létesíthetõ. Ez esetben a védõcsõ végét nem kell nyomásállóan lezárni. A védõcsõ alsó éle a mûtárgy alapozási síkját (cölöpalap esetén a cölöprács alsó síkját) legfeljebb 0,50 m-re, a védõcsõ oldaléle az alap oldalsíkját legfeljebb 0,25 m-re közelítheti meg. Ha a vasutat keresztezõ vagy megközelítõ fém csõvezeték aktív korrózióvédelemmel létesül, akkor az aktív hatásnak kitett körzeten belül a biztosító és távközlõ berendezési kábeleket és azok tartozékait megfelelõ passzív védelemmel kell ellátni. A vasúti biztosítóberendezési és távközlési kábeleket a csõvezeték aktív korrózióvédelmi rendszerébe bekapcsolni nem szabad. Ha a vasutat megközelítõ fémcsõvezeték védelme a vasúti villamos vontatás káros hatásaitól megbízhatóan és gazdaságosan nem oldható meg, a párhuzamos vezetés csak a veszélyeztetõ hatások övezetén kívül engedhetõ meg. 1.3.7. Vasút keresztezése és megközelítése gyengeáramú vezetékkel Nem villamosított vasút pályaszint feletti keresztezése esetében a föld feletti gyengeáramú vezeték legmélyebb belógási pontja a sínkorona-szint felett a következõ lehet: — normál és széles nyomtávolságú vasútnál legalább 6,50 m, — keskeny nyomtávolságú vasútnál legalább 5,50 m. Villamosított vagy villamosításra tervezett országos közforgalmú vasutat föld feletti fém anyagú távközlési vezetékkel keresztezni nem szabad. A vasúti pályát alul keresztezõ távközlési vezetéket védõcsõbe kell helyezni oly módon, hogy a sínkorona-szint alatt legalább 1,20 m mélységben húzódjék. A védõcsõ végét a képzett rézsû vonalán túl legalább 1 m-re kell kivezetni. A nem villamosított vágány tengelyét a fémes távközlési szabadvezeték és oszlop legfeljebb 3,0 m-re közelítheti meg. A vasúti pálya mentén a föld feletti távközlési vezeték oszlopait — lehetõleg a vasúti töltés lábánál, a bevágás szélénél vagy rézsû közbensõ padkáján — úgy kell elhelyezni, hogy azok a vasúti közlekedést és a vasúti jelzõberendezésekre a szabad rálátást ne zavarják. A nem vasútüzemi célú távközlési gyengeáramú építmény villamosított vagy villamosításra tervezett országos közforgalmú vasútvonal vágánytengelyét legfeljebb 5,0 méterre közelítheti meg. Távolságát úgy kell meghatározni, hogy az a villamos távolba-hatás elleni védekezésnek megfeleljen. A vasúti távközlési- és biztosító-berendezések kábeleinek, vezetékeknek a vasút területén történõ elhelyezését a vasút üzemeltetõje külön utasításban szabályozza. 1.3.8. Vasút keresztezése erõsáramú vezetékkel A villamosított országos közforgalmú vasútvonalat 20 kV-nál kisebb feszültségû szabadvezeték nem keresztezheti. A keresztezõ vezeték oszlopa rézsûbe nem kerülhet. A keresztezõ vezeték legmélyebb belógási pontja mind villamosított, mind nem villamosított vasútvonal esetén a vonatkozó szabvány elõírásainak feleljen meg. A vasúti pályát alul keresztezõ erõsáramú vezetéket védõcsõbe kell helyezni oly módon, hogy a sínkorona-szint alatt legalább 1,20 m mélységben húzódjon. A védõcsõ végét a képzett rézsû vonalán túl legalább 1,0 m-re kell kivezetni. Vasutat megközelítõ szabadvezetéket úgy kell elhelyezni, hogy az a vasúti távközlési vezetékekre vonatkozó villamos távolba-hatás elleni védekezésnek megfeleljen. A nyugalomban lévõ vezeték függõleges vetülete a vágánytengelyt vagy villamosított vasút esetén a felsõvezetékrendszert a vonatkozó szabványban elõírtnál jobban nem közelítheti meg. Iparvágánynál indokolt esetben a 20—120 kV közötti feszültségû vezeték a vágány felett is elhelyezhetõ. Ez esetben a keresztezésre vonatkozó elõírásokat be kell tartani. 2003/156. szám Erõsáramú kábel a vágánytengelyt 3,0 m-re közelítheti meg, ha egyébként a vasútüzemi kábelek elhelyezését nem akadályozza. A vasútüzemi erõsáramú vezetékek vágánytengelytõl való távolságát a vasút üzembentartójának belsõ utasításai határozzák meg. 1.3.9. A vasutat keresztezõ és megközelítõ létesítmények ellenõrzése és fenntartása A vasút alatti és feletti létesítményeket úgy kell fenntartani, hogy azok a vasút üzem- és forgalombiztonságát ne veszélyeztessék. Ezen létesítményeket ennek érdekében rendszeresen ellenõrizni és vizsgálni kell. Ennek, valamint a fenntartásnak a rendjét a vasút üzemeltetõjének, kezelõjének hozzájárulásával kell meghatározni. A közforgalmú vasutak esetében az ellenõrzést, illetve vizsgálatot a vasút üzemeltetõjének és a létesítmény kezelõjének közösen, legalább évente egyszer el kell végezni. Nem a vasúthoz tartozó, vasút feletti létesítményeket a közforgalmú vasút üzemeltetõje a vasút biztonsága érdekében saját maga is megvizsgálhatja, és szükség esetén az észlelt hibák reális határidõre történõ kijavítását kérheti a létesítmény fenntartójától. 1.3.10. Vasút megközelítése nem vasútüzemi célt szolgáló, nem nyomvonalas építményekkel A nem vasútüzemi célt szolgáló, nem nyomvonalas építmények elhelyezési távolságát a következõk figyelembevételével kell meghatározni.

Source: https://magyarkozlony.hu/hivatalos-lapok/7690a70bedd8f6d75aac59b329cebd61f0807ed5/dokumentumok/f13afff28d1723fd955e18c5e075123f3f07cb09/letoltes